CELEX: 62018TA0093
Language: el
Date: 2020-12-16 00:00:00
Title: Υπόθεση T-93/18: Απόφαση του Γενικού Δικαστηρίου της 16ης Δεκεμβρίου 2020 — International Skating Union κατά Επιτροπής (Ανταγωνισμός – Ένωση επιχειρήσεων – Αγώνες παγοδρομίας ταχύτητας – Απόφαση που διαπιστώνει παράβαση του άρθρου 101 ΣΛΕΕ – Κανονιστική ρύθμιση αθλητικής ομοσπονδίας – Στάθμιση μεταξύ του δικαίου του ανταγωνισμού και της ιδιαιτερότητας του αθλητισμού – Αθλητικά στοιχήματα – Αθλητικό διαιτητικό δικαστήριο – Κατευθυντήριες γραμμές για τον υπολογισμό των προστίμων – Εδαφικό πεδίο εφαρμογής του άρθρου 101 ΣΛΕΕ – Περιορισμός του ανταγωνισμού ως εκ του αντικειμένου – Διορθωτικά μέτρα)

22.2.2021   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 62/24
            
         
      Απόφαση του Γενικού Δικαστηρίου της 16ης Δεκεμβρίου 2020 — International Skating Union κατά Επιτροπής
      (Υπόθεση T-93/18) (1)
      
      (Ανταγωνισμός - Ένωση επιχειρήσεων - Αγώνες παγοδρομίας ταχύτητας - Απόφαση που διαπιστώνει παράβαση του άρθρου 101 ΣΛΕΕ - Κανονιστική ρύθμιση αθλητικής ομοσπονδίας - Στάθμιση μεταξύ του δικαίου του ανταγωνισμού και της ιδιαιτερότητας του αθλητισμού - Αθλητικά στοιχήματα - Αθλητικό διαιτητικό δικαστήριο - Κατευθυντήριες γραμμές για τον υπολογισμό των προστίμων - Εδαφικό πεδίο εφαρμογής του άρθρου 101 ΣΛΕΕ - Περιορισμός του ανταγωνισμού ως εκ του αντικειμένου - Διορθωτικά μέτρα)
      (2021/C 62/29)
      Γλώσσα διαδικασίας: η αγγλική
      
         Διάδικοι
      
      
         Προσφεύγουσα: International Skating Union (Λωζάννη, Ελβετία) (εκπρόσωπος: J.-F. Bellis, δικηγόρος)
      
         Καθής: Ευρωπαϊκή Επιτροπή (εκπρόσωποι: H. van Vliet, G. Meessen και F. van Schaik)
      
         Παρεμβαίνοντες υπέρ της καθής: Mark Jan Hendrik Tuitert (Hoogmade, Κάτω Χώρες), Niels Kerstholt (Zeist, Κάτω Χώρες), European Elite Athletes Association (Άμστερνταμ, Κάτω Χώρες) (εκπρόσωποι: B. Braeken και J. Versteeg, δικηγόροι)
      
         Αντικείμενο
      
      Προσφυγή δυνάμει του άρθρου 263 ΣΛΕΕ, με αίτημα την ακύρωση της αποφάσεως C(2017) 8230 final της Επιτροπής, της 8ης Δεκεμβρίου 2017, σχετικά με διαδικασία βάσει του άρθρου 101 ΣΛΕΕ και του άρθρου 53 της Συμφωνίας για τον ΕΟΧ (υπόθεση AT/40208 — Κανόνες επιλεξιμότητας της Διεθνούς Ένωσης Παγοδρομίας).
      
         Διατακτικό
      
      Το Γενικό Δικαστήριο αποφασίζει:
      
                  1)
               
               
                  Ακυρώνει τα άρθρα 2 και 4 της αποφάσεως C(2017) 8230 final της Επιτροπής, της 8ης Δεκεμβρίου 2017, σχετικά με διαδικασία βάσει του άρθρου 101 ΣΛΕΕ και του άρθρου 53 της Συμφωνίας για τον ΕΟΧ (υπόθεση AT/40208 — Κανόνες επιλεξιμότητας της Διεθνούς Ένωσης Παγοδρομίας), κατά το μέρος που Επιτροπή, υποχρεώνοντας την International Skating Union να παύσει τη διαπιστωθείσα παράβαση επ’ απειλή χρηματικής ποινής, μνημονεύει τον κανονισμό διαιτησίας και απαιτεί την τροποποίησή του σε περίπτωση διατηρήσεως σε ισχύ του συστήματος προηγούμενης παροχής άδειας.
               
            
                  2)
               
               
                  Απορρίπτει την προσφυγή κατά τα λοιπά.
               
            
                  3)
               
               
                  Η International Skating Union και η Ευρωπαϊκή Επιτροπή φέρουν τα δικαστικά έξοδά τους.
               
            
                  4)
               
               
                  Η European Elite Athletes Association, ο Jan Hendrik Tuitert και ο Niels Kersholt φέρουν τα δικαστικά έξοδά τους.
               
            
         (1)  EE C 142 της 23.4.2018.